[θ]εο[ι]. εξηκεστος διοδωρου ειπεν οπωρ αν τα αρτεμιρια ως καλλιστα αγωμεν και θυωριν ως πλειστοι εδοξεν τει βουλει και τοι δημοι [--] τιθειν τημ πολιν αγωνα μουσικης απο χιλιων δραχμων τει μεταξυ και τει φυλακει και παρεχειν αρνας τει προ των αρτεμιριων πεντε ημερας τουτων δε δυο εγκριτους ειναι αρχειν δε της μουσικης τετραδα φθινοντος του ανθεστηριωνος μηνος την δε μουσικην τιθειν ραψωιδοις αυλωιδοις κιθαρισταις κιθαρωιδοις παρωιδοις τους δε την μουσικην αγωνιζομενους παντα[ς] αγωνιζεσθαι προσοδιον τει θυσιει εν τει αυλει ε[χο]ντας την σκευην ημπερ εν τοι αγωνι εχουρ[ι] [τα δ]ε αθλα διδοσθαι κατα ταδε ραψωιδοι εκατον εικοσι δευτεροι τριηκοντα τριτοι εικοσι αυλωιδοι παιδι πεντηκοντα δευτεροι τριηκοντα τριτοι εικοσι ανδρι κιθαριστει εκατον δεκα δευτεροι εβδομηκοντα τριτοι πεντηκοντα πεντε κιθαρωιδοι διηκοσια δευτεροι εκατον πεντηκοντα τριτοι εκατον παρωιδοι πεντηκοντα δευτεροι δεκα σιτηρεσιον δε διδοσθαι τοις αγωνισταις τοις παραγενομενοις δραχμην της ημερης εκαστοι αρξαμενοις μη πλεον τρισιν ημεραις προ του προαγωνος μεχρι ου αν ο αγων γενηται τον δε αγωνα τιθοντων οι δημαρχοι ως αν δυνωνται δικαιοτατα και ζημιουντων τον ατακτεοντα κατα τον νομον παρεχειν δε και τους χωρους ιερεα κριτα βους παντα τα ετη συντελειν δε τους χωρους εις τα κριτα καθαπερ ηραοις τα δε δερματα λαμβανειν των ιερειων τους τα κριτα παρεχοντας τους δε των ιερων επιστατας κρινειν τα ιερεα κατα τον νομον και επιμισθουν αν τις μη παρεχει τωγ χωρων πωλειν δε εν τοι ιεροι τομ βολομενον οτι [α]μ βοληται ατελεα μη τιθεντα τελος μηδεν μηδε πρ[η]ττεσθαι τους ιεροποιους μηδεν τους πωλεοντας την δε πομπην καθισταν τους δημαρχους εν τει αγορει οποι τα ιερεια πωλειται πρωτομ μεν τα δημοσια και το καλλιστειον επειτα τα κριτα επειτα των ιδιωτων εαν τις βοληται συμπομπευειν συμπομπευοντων δε και οι της μουσικης αγωνισται παντες οπως αν ως καλλισστη η πομπη και η θυσιη γενηται αναγραψαι δε το ψηφισμα εστηλει λιθινηι και στησαι εν τοι ιεροι της αρτεμιδος οπως αν κατα τουτα γινηται η θυσιη και η μουσικη τει αρτεμιδι εις τον αει χ[ρο]νον ελευθερων οντων ερετριεων και ευ πρηττον[τ]ων και αυτοκρατορων.
Euboia — Eretria — after 340 BC — cf. IG XII, Suppl. 177,189
 after 340 BC 